open-index/open-wikipedia-markdown huggingface dataset:
Saksalaiset eurokolikot

**Saksalaiset eurokolikot** ovat Saksalle lyötyjä eurokolikoita. Eurokolikoissa arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen.

Saksalaisissa eurokolikoissa on kaikkiaan kolme erilaista kääntöpuolta. Yhden, kahden ja viiden sentin kolikoihin kääntöpuolen suunnitteli Rolf Lederbogen ja niissä on kuvattuna tammen oksa. Kääntöpuolen 10, 20 ja 50 sentin kolikoihin suunnitteli Reinhard Heinsdorff ja niissä on kuvattuna Brandenburgin portti. Yhden ja kahden euron kolikoihin kääntöpuolen suunnittelivat Heinz Hoyer ja Sneschana Russewa-Hoyer ja niissä on kuvattuna kotka, joka on myös Saksan vaakunassa. Kaikkien Saksan eurokolikoiden kääntöpuolelta löytyy EU:n kaksitoista tähteä sekä kolikon valmistusvuosi.

Rahan kääntöpuolella on vuosiluvun yhteydessä pieni kirjain, joka kertoo missä se on lyöty:

* A: Berliini
* D: München
* F: Stuttgart
* G: Karlsruhe
* J: Hampuri

## Kahden euron erikoisrahat

## Aiheesta muualla

*European Central Bank - Information about the German euro coins
*€2 commemorative coins
*Deutsche Bundesbank
*The Euro Information Website- Germany
Venäjän–Turkin sota

**Venäjän–Turkin sota** voi viitata moniin konflikteihin Venäjän ja Turkin välillä:
* Astrahanin sotaretki 1569
* Venäjän–Krimin sodat
** Venäjän–Krimin sota (1552–1576)
* Venäjän–Turkin sota (1676–1681)
* Venäjän–Turkin sota (1686–1700)
* Venäjän–Turkin sota (1710–1711)
* Venäjän–Turkin sota (1735–1739)
* Venäjän–Turkin sota (1768–1774)
* Venäjän–Turkin sota (1787–1792)
* Venäjän–Turkin sota (1806–1812)
* Kreikan vapaussota (1821–1829)
** Venäjän–Turkin sota (1828–1829)
* Krimin sota (1853–1856)
* Turkin sota (1877–1878)
* Kaukasuksen rintama (1914–1917), osa ensimmäistä maailmansotaa
* Neuvosto-Venäjän–Turkin sota (1917–1918), osa Venäjän sisällissotaa
Ekvivalenssiperiaate

**Ekvivalenssiperiaatteella** (*ekvivalenssi, yhtäpitävä, täydellinen vastaavuus*) tarkoitetaan pääasiallisesti Albert Einsteinin käyttöön ottamaan käsitettä, jonka mukaan gravitaation aiheuttama voima ja kiihtyvyyden seurauksena tunnettu voima on sama (havaitsija on ei-inertiaalikoordinaatistossa). Vastaavuus on myös aikavenymillä liikkeen ja painovoiman kesken, merenpinnan tasolla olevien kellojen aikaero pysyy siis samana riippumatta paikkojen leveysasteista.

Sillä voidaan myös tarkoittaa Kopernikuksen ideaa, että fysiikan lakien pitää olla voimassa kaikkialla maailmankaikkeudessa, tai että inertia- ja gravitaatiomassat ovat samat. 

Ekvivalenssiperiaatetta on testattu hyvin tarkasti. Loránd Eötvösin vuonna 1908 tekemän kokeellisen mittauksen torsiovaa'an avulla sai selville, että ekvivalenssiperiaate on voimassa ainakin yhden miljardisosan tarkkuudella. Myöhemmillä mittauksilla on saatu selville, että periaate on voimassa vielä muutaman triljoonasosan tarkkuudessakin.

## Lähteet
Räisälä (Siilinjärvi)

**Räisälä** on asuinalue Siilinjärven kunnassa. Alue on osa Siilinjärven kirkonkylän taajamaa ja sijaitsee noin 700−1500 metriä Siilinjärven torilta pohjoiseen.  Räisälässä on noin 200 kotitaloutta. 

Räisälä rajoittuu pohjoisessa Pyylampeen, idässä Ahmon asutusalueeseen, etelässä Ahmoon (järveen) ja Kirkonmäkeen, sekä lännessä Ahmon urheilualueeseen.
Nikólas Tompázis

**Nikólas Tompázis** (, kansainvälisesti usein *Nicholas Tombazis*, s. 22. huhtikuuta 1968 Ateena, Kreikka) on kilpa-auton suunnittelija, joka on työskentellyt Formula 1:ssä vuodesta 1992 lähtien Benettonin, McLarenin ja Ferrarin talleissa. Tompázis valmistui vuonna 1989 insinööriksi Cambridgestä (the Trinity College in Cambridge). Aeronautiikan PhD-tohtoriksi hän väitteli vuonna 1992 Lontoossa (aeronautical engineering at Imperial College London).

## Aerodynamiikka

Vuonna 1992 Tompáziksesta tuli Benettonin F1-tallin aerodynaamikko, ja hänet nimitettiin vuonna 1994 tallin aerodynamiikan johtajaksi. Kolme vuotta myöhemmin Tompázis siirtyi Scuderia Ferrarille ja hänestä tuli sekä aerodynamiikan johtaja että suunnitteluohjelman pääjohtajaja (CFD, Computanional Fluid Dynamics). CFD on tärkeä laskennallisen virtausdynamiikan ohjelmisto, mihin kilpailuissa ja testeissä kerätään todellisia mittaustuloksia analysointia varten. Yleensä kukin talli kehittää oman ohjelmiston eikä käytössä olevaa ohjelmistoa ole tavallisesti kaupallisesti saatavissa. CFD:n aineisto koostuu siis totetuneista mitatuista suureista eikä CFD:tä pidä sekoittaa erilaisiin mallinnusohjelmiin.

Vuonna 2004 Tompázis palasi takaisin McLarenille Englantiin, missä hän työskenteli vastaavissa tehtävissä ja nimettiin pääsuunnittelijaksi. Pari vuotta myöhemmin vuonna 2006 Tompázis palasi takaisin Ferrarille pääsuunnittelijaksi, mutta varsin pian Tompázis jätti Ferrarin 16. joulukuuta 2014. Kaudella 2016 Tompázis työskenteli Manor Racingin tallissa.

## Lähteet

## Aiheesta muualla

* Grandprix.com
Shōmu

**Shōmu** (, 701 lähellä Naraa – 21. kesäkuuta 756 Nara) oli perinteisen vallanperimysjärjestyksen mukaan Japanin 45. keisari. Hänet muistetaan erityisesti buddhalaisen uskonnon suojelijana: hänen hallituskaudellaan maahan rakennettiin suuria buddhalaisia temppeleitä ja buddhalaisuudesta tuli käytännössä maan valtionuskonto.

Shōmu oli keisari Mommun ja Fujiwara no Miyakon, Fujiwara no Fuhiton tyttären poika. Hän oli vielä lapsi isänsä kuoleman aikaan, minkä vuoksi keisarinnat Gemmei ja Genshō hallitsivat ennen häntä. Shōmun täti ja edeltäjä, keisarinna Genshō, luovutti valtaistuimen hänelle vuonna 724. Hänen puolisonsa Kōmyō kuului Fujiwara-klaaniin, joten hän oli ensimmäinen keisari, jonka puoliso ei syntynyt keisarilliseen perheeseen.

Shōmu ja hänen vaimonsa olivat hurskaita buddhalaisia, ja keisari käyttikin suuria summia rahaa buddhalaisten temppelien ja luostarien rakennuttamiseen. Hänen tavoitteenaan oli luoda buddhalainen hallintojärjestelmä, joka voisi kilpailla maallisen byrokratian kanssa. Vuonna 741 hän määräsi perustettavaksi luostarin jokaiseen Japanin provinssiin (provinssitemppelit). Erityisesti hänet tunnetaan maan silloiseen pääkaupunkiin Naraan rakennetusta Tōdai-jin temppelistä, jonka Daibutsuden-halli on edelleen alkuperäistä pienempänäkin maailman suurin puurakennus, ja sen sisälle valetusta valtavasta Vairocana-buddhan patsaasta. Patsaan rakennustyöt aloitettiin vuonna 743 ja se valmistui vuonna 752; patsas on 16 metriä korkea ja painaa 500 tonnia. Kalliit rakennushankkeet tyhjensivät keisarillisen aarrekammion. Patsaan pyhitysseremoniassa käytetyt rituaaliesineet ja keisarille kuuluneet esineet ovat säilyneet hyvin, ja niitä pidetään temppelin Shōsō-in-hallissa.

## Lähteet

## Aiheesta muualla
Itävaltalaiset eurokolikot

**Itävaltalaiset eurokolikot** ovat Itävallalle lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen eli kansallisen puolen jokainen euromaa suunnittelee itse.

Itävaltalaisissa eurokolikossa on jokaisessa omanlaisensa kansallinen puoli, mutta yhteisenä teemana on kolmessa pikkukolikossa kukat, keskikokoisissa kolikoissa arkkitehtuuri ja kahdessa suurimmassa kolikossa itävaltalaisille tärkeä henkilö. Yhden sentin kolikossa on kuvattuna alppikatkero, kahden sentin kolikossa alppitähti ja viiden sentin kolikossa esikko. Kymmenen sentin kolikossa on kuvattuna Stephansdom, kahdenkymmenen sentin kolikossa Belvederen palatsi ja viidenkymmenen sentin kolikossa Wienissä sijaitseva Secession-rakennus. Yhden euron kolikossa on kuvattuna Wolfgang Amadeus Mozart ja kahden euron kolikossa nobelisti Bertha von Suttner.

Kaikkien Itävallan eurokolikoiden kansallisella puolella on myös kolikon arvo (toistettuna arvopuolelta), Itävallan kolmiraitainen lippu (heraldisin värisymbolein, pystyraidoitus kuvaa punaista), EU:n kaksitoista tähteä ja kolikon valmistusvuosi.

## Kahden euron erikoisrahat

## Aiheesta muualla
*Itävallan eurokolikot ja lyöntimäärät (kolikot.com)
*European Central Bank - Information about the Austrian euro coins
*€2 commemorative coins
*Oesterreichische National Bank (www.oenb.at)
*austrian gold coins / Goldmünzen Österreich
Belgialaiset eurokolikot

**Belgialaiset eurokolikot** ovat Belgialle lyötyjä eurokolikoita. Eurokolikoissa arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Belgialaisissa eurokolikoissa on kaikissa nykyisen hallitsijan Albert II:n muotokuva sekä hänen monogramminsa. Belgian eurokolikoissa on kääntöpuolella lisäksi EU:n kaksitoista tähteä. Belgiassa käteiseurot otettiin käyttöön vuoden 2002 alusta.

Vuonna 2008 kolikoihin lisättiin Belgian maatunnus BE, Albert II:n muotokuvaa muutettiin sekä monogrammi siirrettiin keskemmälle kolikkoa.

Vuonna 2009 Albert II:n muotokuva palautettiin alkuperäiseen, vuosina 1999–2007 käytettyyn.

## Belgialaiset eurokolikot
### 1999-2007

### 2008

## Kahden euron erikoisrahat

## Aiheesta muualla
*Belgian eurokolikot ja lyöntimäärät (kolikot.com)
*European Central Bank - Information about the Belgian euro coins
*Nationale Bank van België / Banque Nationale de Belgique (www.nbb.be)
*Euro coin accused of unfair flipping
Rocky Mountainin kansallispuisto

**Rocky Mountainin kansallispuisto** sijaitsee Yhdysvalloissa Coloradon osavaltiossa Boulderin kaupungin koillispuolella. Puiston pinta-ala on 1&nbsp;075 neliökilometriä.

Puiston korkeuserot ovat huimat: laaksot sijaitsevat noin 2&nbsp;400 metriä merenpinnan yläpuolella, kun korkeimmat huiput kohoavat yli 4&nbsp;300 metrin korkeuteen. Puiston korkein huippu on Longs Peak joka kohoaa 4&nbsp;346 metrin korkeuteen. Alueella on myös yli sata 3&nbsp;000 metriä ylittävää vuorenhuippua. Puistoon sisältyy kappale Kalliovuorten vedenjakajaseutua, sekä Coloradojoen latvat. Sen alueella on 150 järveä ja sata kilometriä puroja ja jokia, joiden varsilla elää monipuolinen rantojen eläimistö. Kolmannes puiston alueesta on puurajan yläpuolista tundraa. Maastonmuodot ovat jääkausien muokkaamat.

Kansallispuistossa elää 20–24 karhua vuoden 2004–2006 tutkimusten mukaan, yli 350 paksusarvilammasta vuoden 2004 arvion mukaan, yli 500 peuraa vuoden 2006 arvion mukaan, 600–800 vapitia talvisin ja 30–50 hirveä. Kojootti on alueella tavallinen ja puumia arviolta on 20–30.

Rocky Mountainin kansallispuistolla on 200 työntekijää ja noin 270 sesonkityöntekijää. Lisäksi vapaaehtoisia on toiminnassa mukana 1&nbsp;700.

## Lähteet
*

### Viitteet

## Aiheesta muualla
Alankomaalaiset eurokolikot

**Alankomaalaiset eurokolikot** ovat Alankomaille lyötyjä eurokolikoita. Eurokolikoissa arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Kaikkien kolikkojen kuva-aiheena on kuningatar Beatrixin profiili ja sanat *Beatrix, Koningin der Nederlanden*, eli *Beatrix, Alankomaiden kuningatar*. Alankomaissa käteiseurot otettiin käyttöön vuoden 2002 alusta.

Kaikissa Alankomaiden eurokolikoissa on kääntöpuolelta lisäksi EU:n kaksitoista tähteä ja kolikon lyöntivuosi.

## Kahden euron erikoisrahat

## Aiheesta muualla

*European Central Bank - Information about the Dutch euro coins
*€2 commemorative coins
*De Nederlandsche Bank
*The Euro Information Website- Netherlands
Raution kirkko

**Raution kirkko** on Raution kylässä Kalajoella sijaitseva kirkko. Kalajoen ja Raution seurakuntien yhdistymisen johdosta se on Kalajoen seurakunnan käytössä. Rakennusmestari Simon Jylkkä-Silvénin suunnittelema puinen kirkko valmistui vuonna 1800. Kirkko on muodoltaan erivartinen ristikirkko, jonka poikkisakarat ovat päävartta lyhyemmät. Alkujaan kirkko oli aumakattoinen, mutta vuosina 1881–1884 sakaroihin rakennettiin päätykolmiot. Ristin keskuksessa kohoaa jalustaosasta pieni lyhty. Kirkkosalin sisäkatot ovat tasakattoiset ja sakaroiden leikkauskohdassa on kupumainen laajennus. Kirkkoa on remontoitu ainakin vuosina 1835, 1884, 1907 ja 1968.

Kirkon pinta-ala on 275 m2. Kirkossa on 600 istumapaikkaa. Kirkon 8-äänikertaiset urut on rakentanut Hans Heinrich vuonna 1975. Kirkon nykyisen alttaritaulun on maalannut Aina Håkansson ja sen nimi on *Hyvä paimen*. Aiempi alttaritaulu, Thomas Kiempen maalaama *Ristiinnaulittu* on vuodelta 1804.

Kirkon vieressä on kolminivelinen kellotapuli, joka on luultavimmin rakennettu samassa yhteydessä kuin itse kirkko. Tapulissa on yksi kello vuodelta 1807.

## Lähteet
* Raution kirkko Kalajoen seurakunnan sivulla

### Viitteet

## Aiheesta muualla
*
Kiinteistötalous

**Kiinteistötalous** on tekniikan ala, jossa keskitytään tutkimaan ympäristöä sijoittamisen, suunnittelun, suojelemisen ja lain näkökulmasta. Kiinteistötalouden asiantuntijoita tarvitaan esimerkiksi kiinteistöjohtajina, maankäytön suunnittelijoina, maanmittausinsinööreinä ja kiinteistömarkkinoiden tutkijoina.

## Katso myös
* Kiinteistö
* Maanmittaus

## Aiheesta muualla
* Aalto-yliopisto, Kiinteistötalous
Yleisurheilu kesäolympialaisissa 1900

**[[Kesäolympialaiset 1900|Vuoden 1900 kesäolympialaisissa]] [[Pariisi]]ssa** järjestettiin yleisurheilussa 23 kilpailutapahtumaa, kaikki miehille.

Kilpailut järjestettiin Racing Club de Francen kentällä Bois de Boulognessa.

## Mitalistit

## Lähteet

## Aiheesta muualla

*Kansainvälisen Olympiakomitean tulostietokanta
Luxemburgilaiset eurokolikot

**Luxemburgilaiset eurokolikot** ovat Luxemburgille lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Kaikissa kolikoissa on samanlainen kääntöpuoli, niissä esiintyy suurherttua Henri ja teksti *Lëtzebuerg*, joka on Luxemburg luxemburgin kielellä. Luxemburgin laki vaatii metallirahoihin hallitsijan kuvan. Luxemburg ei itse valmista kolikoitaan.

Kaikista Luxemburgin eurokolikoissa näkyy kääntöpuolella lisäksi EU:n kaksitoista tähteä sekä kolikon valmistusvuosi.

## Kahden euron erikoisrahat

## Aiheesta muualla
*European Central Bank - Information about the Luxembourgish euro coins
*€2 commemorative coins
*Banque Centrale de Luxembourg (www.bcl.lu)
*The Euro Information Website- Luxembourg
Lippajärvi (järvi)

**Lippajärvi** () on suurimmaksi osaksi Espoossa sijaitseva rehevä järvi. Sen luoteispuolella on samanniminen kaupunginosa, kaakkoispuolella on Viherlaakso. Järven länsipää ulottuu hieman myös Kauniaisten alueelle. Järvi laskee luoteiskulmastaan Pitkäjärveen ja sieltä edelleen Espoonjokea pitkin Espoonlahteen. Järven etelä- ja pohjoisrannoilla on yleiset uimarannat. 
Vesi syvenee tasaisesti rannoilla.

Lippajärven vedenlaatu on 1980- ja 1990-luvuilla sekä 2000-luvun alussa ollut välttävä. Vuonna 2001 alkanut hapetus on parantanut järven happitilannetta huomattavasti.

Järven matalissa osissa, varsinkin järven eteläosassa kasvillisuus on runsasta. Kasvillisuuden seassa on paljon pinnalla kuplivana massana kelluvaa viherlevää.

Lippajärven kalasto on särkikalavaltainen ja petomaisten lajien osuus on pieni. Hoitokalastuksia Lippajärvellä on toteutettu useaan kertaan 2000-luvulla.

Valuma-alue on pääosin pientaloaluetta. Lippajärvi on kokonaisuudessaan rauhoitettu.

Viherlaakson puolella etelärannalla sijaitsee Lippajärven uimaranta ja Lippajärven asuinalueella pohjoisrannalla Vilniemen uimaranta.

## Vesistösuhteet
Lippajärvi sijaitsee Suomenlahden rannikkoalueessa (vesistöaluetunnus 81), jonka Espoonjoen valuma-alueeseen (81.055) järvi kuuluu. Sen valuma-alueen pinta-ala on 6,46 neliökilometriä . Järven vedenpinnan korkeus on 19,9 metriä mpy (N2000).

## Lähteet

## Aiheesta muualla
* 
*Vesistöennusteet: Mankin- ja Espoonjoen vesistöalue - Lippajärvi. Järven vedenkorkeus ympäristöhallinnon sivuilla.  www.ymparisto.fi
Irlantilaiset eurokolikot

**Irlantilaiset eurokolikot** ovat Irlannille lyötyjä eurokolikoita. Eurokolikoissa arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Kaikissa kolikoissa on samanlainen kääntöpuoli, niissä on kuvattuna iiriläisharppu.

Kaikista Irlannin eurokolikoista löytyy kääntöpuolelta lisäksi EU:n kaksitoista tähteä sekä kolikon valmistusvuosi.

## Kahden euron erikoisrahat

## Lähteet

## Aiheesta muualla
*Irlannin eurokolikot ja lyöntimäärät (kolikot.com)
*European Central Bank - Information about the Irish euro coins*5 euro Ireland
*The Euro Information Website- Ireland
Theodore Rooseveltin kansallispuisto

**Theodore Rooseveltin kansallispuisto** sijaitsee Pohjois-Dakotan osavaltiossa lähellä Yhdysvaltojen pohjoisrajaa. Se muodostuu kolmesta karusta maa-alueesta, joiden yhteispinta-ala on 285 neliökilometriä. Puisto on saanut nimensä presidentti Theodore Rooseveltin mukaan. Hän omisti muutaman vuoden ajan karjatilan, joka on nykyisin osa kansallispuistoa. Roosevelt pakeni karjatilalle kahdeksi vuodeksi toipumaan vaimonsa ja äitinsä kuolemasta 1884.

Puiston tunnetuin eläinlaji on biisoni. Muita eläimiä ovat preeriakoirat, vuoristolampaat, kojootit, villihevoset, villit kalkkunat ja kalkkarokäärmeet. Biisonit ja vuoristolampaat istutettiin alueelle 1956 niiden kadottua lähes sukupuuttoon noin 75 vuotta aiemmin. Jotta biisonit pysyisivät erossa lähiseutujen kesyistä naudoista, koko puisto on aidattu piikkilangalla. 

## Lähteet

## Aiheesta muualla

*Theodore Roosevelt National Park
Child in Time (albumi)

__NOTOC__
**Child in Time** on Ian Gillan Bandin albumi, joka julkaistiin vuonna 1976. Se oli ensimmäinen julkaisu jolla Ian Gillan oli mukana Deep Purplesta lähtönsä jälkeen. Levyn tuotti myös Deep Purplesta tuttu Roger Glover.

## Kappaleet
### A-puoli
# 
# 
# 
# 
# 

### B-puoli
# 
# 

## Kokoonpano
* Ian Gillan – laulu, huuliharppu
* Ray Fenwick – kitara
* John Gustafson – basso
* Mark Nauseef – rummut
* Mike Moran – koskettimet
* Roger Glover – syntetisaattori, mbira

## Arvostelut
* AllMusic: 

## Lähteet

## Aiheesta muualla
* ''Child in Time'' discogs.com -sivustolla
Starsem

**Starsem** on vuonna 1996 perustettu länsi-eurooppalais-venäläinen avaruusteknologiayhtiö, jonka ainoa myyntiartikkeli on venäläinen Sojuz-kantoraketti. Vuoteen 2008 asti laukaisut tehdään Baikonurin kosmodromilta, 2009 alkaen myös Kourousta, Etelä-Amerikasta. 

Sen omistus jakautuu seuraavasti
*  Arianespace (15&nbsp;%)
* EADS (35&nbsp;%)
* Venäjän avaruusjärjestö (25&nbsp;%) 
* raketin valmistaja ”Samara Space Center” eli TsSKB Progress (25&nbsp;%)

## Aiheesta muualla
* Starsemin kotisivu
* Arianespacen kuvaus Sojuz-laukaisupalvelusta 
* TsSKB-Progress Samara Space Center
Johnny Van Zant

**John Roy ”Johnny” Van Zant** (s. 27. helmikuuta 1959 Jacksonville, Florida, Yhdysvallat) on yhdysvaltalainen southern rock -laulaja. Hän on Lynyrd Skynyrd -yhtyeen alkuperäisen laulajan Ronnie Van Zantin sekä .38 Special -yhtyeen perustajan ja laulajan Donnie Van Zantin nuorin veli. 
Van Zantin ensimmäinen yhtye oli *The Austin Nickels Band*, jonka nimi myöhemmin muutettiin  *The Johnny Van Zant Bandiksi*. Sen ensimmäinen levytys oli No More Dirty Deals, joka luetaan Van Zantin soololevytykseksi. 

Hän on ollut Lynyrd Skynyrdin laulaja sen uudelleenkokoamisesta 1987 saakka.

Johnny Van Zant on myös julkaissut duettolevyjä veljensä Donnien kanssa. Brother To Brother (1998), Van Zant II (2001), Get Right With The Man (2005), My Kind of Country (2007).

## Levytykset

## Lähteet
Tonkatsu

**Tonkatsu** (豚カツ, とんかつ, tai トンカツ) on suosittu japanilainen porsaanleikettä muistuttava ruokalaji. Se tehdään leivittämällä eli kastamalla porsaankyljykset kananmunaan, jauhoihin ja *pankoon*, joka on länsimaista korppujauhoa ilmavampaa johtuen leivänmurusten suuremmasta koosta. Lopuksi kyljykset uppopaistetaan eli friteerataan kuumassa öljyssä sekä leikataan viipaleiksi ruokailua varten. 

Ruoka on nimeään myöten japanilainen jäljitelmä kotletista eli leikkeestä tai kyljyksestä, englanniksi cutlet. Japaniksi se on translitteroituna suunnilleen *katsu-retsu*, johon lisätään porsaanlihaa tarkoittava *ton*-alku. Tonkatsua tarjoillaan pääasiallisesti kahtena vaihtoehtona, jotka ovat vähärasvainen filepalasta valmistettu *hire* (ヒレ) ja rasvaisempi porsaankyljyksestä valmistettu *rōsu* (ロース).
  
Tyypillinen lisäke on ohueksi lastuttu kaaliraaste ja misokeitto, mutta tonkatsua voidaan tarjota myös voileivän välissä (*tonkatsu-sando*). Kastikkeeksi käy erityinen tonkatsukastike (トンカツソース), joka muistuttaa paljon Worcesterkastikkeella terästettyä ketsuppia. Worcesterkastikkeen japanilainen vastine *Usutā sōsu* (ウスターソース) sisältää hedelmiä ja vihanneksia kuten omenaa ja tomaattia. Se on englantilaista esikuvaansa makeampaa. Tonkatsukastike on hyvin samanlaista mutta hieman paksumpaa, minkä vuoksi se soveltuu erinomaisesti käytettäväksi uppopaistetun ja leivitetyn ruoan kanssa.

Kastikkeen lisäksi tonkatsun kanssa nautitaan väkevää englantilaistyyppistä sinappia (*karashi*, 芥子, 辛子, からし) sekä toisinaan makua antamaan lisätään sitruunaviipale.
## Lähteet

## Aiheesta muualla
Ortodoksinen Lähetys

**Ortodoksinen Lähetys ry** on Suomen ortodoksisen kirkon ulkomaan lähetystyötä tekevä järjestö, joka perustettiin vuonna 1977 hoitamaan Pyhän Sergein ja Hermanin Veljeskunnan (PSHV) aiemmin hoitamaa ulkolähetystoimintaa. Merkittävin ulkomaankohde on Kenia.   

Järjestön toimisto sijaitsee Helsingissä. Ortodoksisen Lähetyksen hallituksen puheenjohtajana toimii arkkipiispa Leo. Varapuheenjohtaja on Outi Vasko, joka toimii myös lähetyssihteerinä.

## Lähteet
* http://www.ort.fi
* Isä Ambrosius - Markku Haapio: Ortodoksinen kirkko Suomessa
* Ortodoksinen kalenteri
Espanjalaiset eurokolikot

**Espanjalaiset eurokolikot** ovat Espanjalle lyötyjä eurokolikoita. Eurokolikoissa arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Yhden ja kahden euron kolikoissa on kuningas Felipe VI:n kuva. Nämä kolikot laskettiin liikkeelle ensi kertaa vuonna 2015.. Viidenkymmenen, kahdenkymmenen ja kymmenen sentin kolikoissa on Miguel de Cervantesin kuva. Viiden, kahden ja yhden sentin kolikoiden kuva-aiheena on Santiago de Compostelan katedraali.

Kaikista Espanjan eurokolikoista löytyy kääntöpuolelta lisäksi EU:n kaksitoista tähteä sekä kolikon valmistusvuosi sekä sana *España*.

Vuonna 2010 Espanja päivitti kolikoiden ulkonäön vastaamaan Euroopan komission uusia säännöksiä. Kolikoissa on samat kuvat kuin aiemminkin, mutta vuosiluku on siirretty kolikon reunalta sisäosaan sekä ulkokehän kaikki kaksitoista tähteä ovat koholla tasaiselta alustalta.

## Kahden euron erikoisrahat

## Lähteet

## Aiheesta muualla
*Espanjan eurokolikot ja lyöntimäärät (kolikot.com)
*European Central Bank - Information about the Spanish euro coins
*€2 commemorative coins
*Banco de España (www.bde.es)
*The Euro Information Website- Spain
Piperatsiini

**Piperatsiini** on sekundäärinen amiini ja heterosyklinen yhdiste, jonka kemiallinen kaava on C4H10N2. Siitä käytetään myös nimiä *antireni*, *1,4-diatsasykloheksaani*, *1,4-dietyleenidiamiini*, *dietyleeni-imiini*, *heksahydropiratsiini* ja *piperatsidiini*.

Piperatsiini on normaaliolosuhteissa olomuodoltaan kiinteää, värittömiä kiteitä taikka valkoisia hiutaleita, palavaa ja hygroskooppista (kosteutta itseensä sitovaa) ainetta, jolla on pistävä haju. Piperatsiinin moolimassa on 86,14&nbsp;g/mol, sulamispiste 106&nbsp;°C, kiehumispiste 146&nbsp;°C, tiheys 1,07&nbsp;g/cm3, leimahduspiste 65&nbsp;°C, itsesyttymislämpötila 320&nbsp;°C ja CAS-numero 110-85-0. Piperatsiini liukenee veteen 15&nbsp;g/100&nbsp;ml lämpötilan ollessa 20&nbsp;°C sekä myös alkoholiin.

Piperatsiini hajoaa palaessaan ja muodostaa myrkyllisiä typen oksideja sekä reagoi happoanhydridien, vahvojen happojen ja voimakkaiden hapettimien kanssa.

Piperatsiinia käytetään lääkeaineiden ja torjunta-aineiden valmistuksessa. Lääkkeenä piperatsiinia käytetään kihomatojen ja suolinkaisten häädössä. Piperatsiinia käytetään myös vulkanointikiihdyttimenä kumiteollisuudessa sekä antioksidanttina, korroosionestoaineena tekstiiliväreissä ja kemian analyyseissä.

Piperatsiinin vedellinen muoto on piperatsiiniheksahydraatti C4H10N2·6H2O, jonka CAS-numero on 142-63-2.
## Ympäristö- ja terveysvaikutukset

Lyhytaikaisessakin altistumisessa piperatsiini voi syövyttää silmiä, ihoa ja hengitysteitä. Höyryn hengittäminen voi aiheuttaa keuhkopöhöä sekä altistumisesta voi seurata myös vaikutuksia hermostossa. Aine voi aiheuttaa vaaraa ympäristölle, erityisesti kaloille.

## Katso myös
*Pyrroli (C4H5N)
*Pyridiini (C5H5N)
*Piperidiini (C5H11N)

## Aiheesta muualla
*
*KETSU Kemian työsuojeluneuvottelukunta: Piperatsiini
*Human Metabolome Database (HMDB): Piperazine 
*Food Component Database (FooDB): Piperazine 
*DrugBank: Piperazine 
*KEGG: Piperazine 
*ChemBlink: Piperazine
Gillan’s Inn

__NOTOC__
**Gillan’s Inn** on Ian Gillanin sooloalbumi, joka julkaistiin 18. huhtikuuta 2006. Se on Gillanin uran 40-vuotisjuhlalevy ja sisältää hänen suosikkikappaleitaan uransa varrelta uudelleen soitettuina. Mukana on monia vierailevia tähtiä, muun muassa Joe Elliot (Def Leppard), Tony Iommi (Black Sabbath), kitaristi Joe Satriani, Janick Gers (Iron Maiden), Uli Jon Roth (Scorpions), Robby Takac ja Johnny Rzeznik (Goo Goo Dolls) ja Ronnie James Dio (Dio).

Albumi julkaistiin DualDisc-levynä, jossa toinen puoli on audio-cd, toinen puoli DVD.

## Sisältö

### CD
# Unchain Your Brain
# Bluesy Blue Sea
# Day Late and a Dollar Short
# Hang Me Out to Dry
# Men of War
# When a Blind Man Cries
# Sugar Plum
# Trashed
# No Worries
# Smoke on the Water
# No Laughing in Heaven
# Speed King
# Loving on Borrowed Time
# I'll Be Your Baby Tonight

### Tour Editionin bonuskappaleet
#Have Love, Will Travel (Live-House Of Blues, Anahiem, CA 9/14/06)
#Wasted Sunsets (Live-House Of Blues, Anahiem, CA 9/14/06)

### DVD
# Complete Album In 5.1 Surround Sound
# Making of Gillan's Inn video
# Track By Track Audio Commentary By Ian Gillan
# Special *Select The Soloist For Smoke On The Water* Section (Choose From Jeff Healey, Joe Satriani, Steve Morse, Tony Iommi, Uli Jon Roth And More)
# Rare Performance Videos Of Ian Fronting Deep Purple And Black Sabbath
# Demon's Eye-Feat. Jeff Healy (Guitar), Jon Lord (Organ) [DVD Side Only]
# Can I Get A Witness? [Special DVD ROM Bonus Track]
# Photo Gallery
# Lyrics 

## Arvostelut
* AllMusic: 

## Lähteet
Kultalusikka

**Kultalusikka** on Kotiteollisuuden EP vuodelta 2004. Nimikappaleen lisäksi julkaisu sisältää Imatra Big Band Festivalilla heinäkuussa 2004 livenä nauhoitettuja kappaleita *[[Tomusta ja tuhkasta]]*-, *[[Kuolleen kukan nimi]]*- ja *[[Helvetistä itään]]* -albumeilta.

EP sijoittui Suomen singlelistalla parhaimmillaan toiselle sijalle.

## Kappaleet
# 
# 
# 
# 
# 
# 

## Kokoonpano
* Jouni Hynynen – laulu, kitara
* Janne Hongisto – basso
* Jari Sinkkonen – rummut

## Lähteet
Italialaiset eurokolikot

**Italialaiset eurokolikot** ovat Italialle lyötyjä eurokolikoita. Eurokolikoissa arvopuoli on kaikissa euroalueen maissa samanlainen, mutta tunnuspuolen eli kansallisen puolen jokainen euromaa suunnittelee itse omille kolikoilleen. Euro on ollut Italiassa käytössä vuoden 1999 alusta, käteisenä vuoden 2002 alusta.

Kaikkien kolikkojen kuva-aiheet ovat erilaisia. Kahden euron kolikossa on Rafaelin tekemä Dante Alighierin muotokuva, yhden euron kolikossa on Leonardo da Vincin piirros ihmisen ruumiinosien suhteesta toisiinsa (Vitruvianuksen ihminen), 50 sentin kolikossa on keisari Marcus Aureliuksen ratsastajapatsas Rooman Piazza del Campidoglio -aukiolla, kahdenkymmenen sentin kolikossa on Umberto Boccionin suunnittelema veistos, kymmenen sentin kolikossa on yksityiskohta teoksesta *[[Venuksen syntymä (Botticelli)|Venuksen syntymä]]*, viiden sentin kolikossa on amfiteatteri Colosseum, kahden sentin kolikossa on Mole Antonelliana, vuonna 1863 suunniteltu kupoli, ja yhden sentin kolikossa näkyy Castel del Monten linna. 

Kaikissa Italian eurokolikoissa on tunnuspuolella lisäksi EU:n kaksitoista tähteä ja kolikon lyöntivuosi sekä monogrammi, jossa R ja I ovat päällekkäin (Repubblica Italiana, Italian tasavalta).

## Kahden euron erikoisrahat

## Aiheesta muualla
*Italian eurokolikot ja lyöntimäärät (kolikot.com)
*Euroopan keskuspankki - Italian eurokolikot
*2 euron erikoisrahat
*Banca d'Italia - Italian keskuspankki
*The Euro Information Website – Italy
Kreikkalaiset eurokolikot

**Kreikkalaiset eurokolikot** ovat Kreikalle lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. 

Kahden euron kolikossa esiintyy 200-luvulta peräisin oleva yksityiskohta mosaiikista, yhden euron kolikossa näkyy neljän drakman kolikko ennen ajanlaskumme alkua (kuva-aiheena pöllö), 50 sentin kolikossa on Eleftheríos Venizéloksen (1864–1936) kuva, kahdenkymmenen sentin kolikossa on vuosina 1776–1831 elänyt Ioannis Kapodistrias, kymmenen sentin kolikossa näkyy Rigas Velestinlis-Fereos (1757–1798), viiden sentin kolikossa näkyy kreikkalainen säiliöalus, kahden sentin kolikossa on purjelaivatyyppi korvetti ja yhden sentin kolikossa kuva-aiheena toimii ateenalainen kolmisoutu-sota-alus.

Kreikka oli ensimmäinen maa, joka löi kahden euron erikoisrahan vuonna 2004 samana vuonna järjestettyjen kesäolympialaisten kunniaksi.

Kaikista Kreikan eurokolikoista löytyy kääntöpuolelta lisäksi EU:n kaksitoista tähteä sekä kolikon valmistusvuosi.

## Kahden euron erikoisrahat

## Lähteet

## Aiheesta muualla
*Kreikan eurokolikot ja lyöntimäärät (kolikot.com)
*European Central Bank – Information about the Greek euro coins
*€2 commemorative coins
*Bank of Greece (www.bankofgreece.gr)
*The Euro Information Website – Greece
Enstatiitti

**Enstatiitti** on pyrokseenimineraalien enstatiitin (MgSiO3) ja fenrosiliitin (FeSiO3) seos. Enstatiitti voi olla väriltään valkeaa, harmaata, vihertävää tai ruskeaa. Sen kovuus on 5–6 Mohsin asteikolla, ja kiteisyys on ortorombinen ja monokliininen. Aineen ominaispaino on 3,21–3,96 g/cm³. Enstatiitti sulaa 25 kilobaarissa 1&nbsp;787 °C:ssa.

Varsinainen enstatiitti on magnesiumsilikaatti, jota on tavallista laavakivissä ja metamorfisissa kivissä. Hypersteeni eli (Mg,Fe)SiO3 on seos, jossa magnesiumia ja rautaa on suunnilleen yhtä paljon. Brontsiitti on säärapautunut enstatiitti, jolle ominaista on metallia muistuttava kiilto ja pronssintapainen väri. Bastiitti on enstatiitti, joka on muuttunut serpentiiniksi ja talkiksi, sekä mahdollisesti antofylliitiksi.

## Esiintyminen

Magnesiumpitoista enstatiittia on monissa syväkivissä, esimerkiksi dioriitissa ja gabrossa. Sulkeumina sitä on myös pintakivissä eli basaltissa, andesiitissa ja dasiitissa. Maan vaipassa enstatiittia esiintyy peridotiitissa ja pyrokseniitissa. Enstatiittia on myös meteoriiteissa. Spektrien avulla sitä on arveltu löytyvän kehittyneiden tähtien ympäriltä ja planetaarisen sumun NGC 6302 ympäriltä.

## Lähteet

* 

## Aiheesta muualla
* Mindat: Enstatite 
* Webmineral: Enstatite Mineral Data 
* Handbook of Mineralogy: Enstatite (pdf)
M/S Birka Express

**M/S Birka Express** () on Birka Cargo Ab:n omistama ro-ro-rahtialus. Alus on rakennettu vuonna 1997 Romaniassa ja Norjassa. Kuollutta painoa laivalla on 8&nbsp;843 tonnia ja jääluokitus on 1A Super eli se pystyy useimmissa jääolosuhteissa kulkemaan yksin. *Birka Express* on rekisteröity Suomen lipun alle ja sen kotisatama on Maarianhamina. Nykyisin alusta käyttää suomalainen rahtivarustamo Finnlines.

Birka Expressin sisaraluksia ovat M/S Birka Carrier, M/S Birka Trader ja M/S MN Pelican.  

## Käyttöhistoria

Vuonna 1997 aluksen runko laskettiin vesille Galațissa, Romaniassa. Romaniasta alus hinattiin Rissaan, Norjaan, jossa se rakennettiin loppuun. 15. syyskuuta 1997 alus luovutettiin United Shippingin omistukseen, joka rekisteröi aluksen Suomen lipun alle.  Kotisatamaksi tuli Maarianhamina. 20. syyskuuta alus kastettiin *United Expressiksi*. 25. syyskuuta alus aloitti liikennöinnin reitillä Kemi–Oulu–Kiel.

Tammikuussa 2002 alus rekisteröitiin Birka Cargo Ltd:n omistukseen. Kotisatamana säilyi edelleen Maarianhamina. Elokuussa 2002 alus sai nykyisen nimensä ja siirtyi uudelle reitille; Kemi–Oulu–Antwerpen–Lontoo–Felixstowe. 

Marraskuun alussa 2006 Birka Express siirtyi Helsingin ja Århusin väliseen liikenteeseen, liikennöityään tätä ennen reitillä Helsinki–Bilbao. Joulukuussa alus kuitenkin palasi takaisin Helsingin ja Bilbaon välille. Nykyisin Birka Express liikennöi Euroopassa.

## Lähteet

## Aiheesta muualla
*Fakta om Fartyg – M/S United Express 
*Birka Cargo  
*Birka Expressistä Finnlinesin sivuilla
Slovenialaiset eurokolikot

**Slovenialaiset eurokolikot** ovat Slovenialle lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. 

Slovenian kolikkosarjan joka kolikossa on eri kuva-aihe. Kahden euron kolikossa on kansallisrunoilija France Prešeren ja säe hänen kirjoittamansa kansallishymnin tekstistä. Yhden euron kolikossa on protestanttinen uskonpuhdistaja Primož Trubar ja teksti "stati inu obstati" (seistä ja kestää). Viidenkymmenen sentin kolikossa on Slovenian korkein vuori Triglav, Kravun tähtikuvio ja teksti "Oj Triglav Moj Dom" (Oi Triglav, kotini). Kahdenkymmenen sentin kolikkoon on kuvattu kaksi lipizzanhevosta ja siinä on kirjoitus "LIPICANEC" (Lipizzanhevonen). Kymmenen sentin kolikossa on kirjoitus "Katedrala Svobode" (Vapauden katedraali) ja kuva rakentamatta jääneestä, arkkitehti Jože Plečnikin suunnittelemasta parlamenttirakennuksesta. Viiden sentin kolikko kuvaa kylväjää kylvämässä tähtiä ja pisteitä. Kahden sentin kolikossa on ns. Prinssin kivi, vanha kruunauskivi. Yhden sentin kolikko esittää haikaraa.

Kaikista Slovenian eurokolikoista löytyy kääntöpuolelta lisäksi EU:n kaksitoista tähteä sekä kolikon valmistusvuosi.

## Kahden euron erikoisrahat

## Aiheesta muualla

* Slovenian eurokolikot
* Slovenian euro coins
* €2 commemorative coins
* The effigies of the new Slovene euro coins (from the Bank of Slovenia)
* Slovene euro coins on the official website of the Slovenian adoption of the euro
*The Euro Information Website- Slovenia
Portugalilaiset eurokolikot

**Portugalilaiset eurokolikot** ovat Portugalille lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Portugalille kaikki kääntöpuolet suunnitteli Vitor Manuel Fernandes dos Santos. Yhden ja kahden euron kolikoissa on kuninkaallinen sinetti vuodelta 1144. Viidenkymmenen- kahdenkymmenen- ja kymmenen sentin kolikoissa on kuninkaallinen sinetti vuodelta 1142. Viiden-, kahden- ja yhden sentin kolikoiden kuva-aiheena on kuninkaallinen sinetti vuodelta 1134.

Kaikissa Portugalin eurokolikoissa on kääntöpuolella lisäksi EU:n kaksitoista tähteä sekä kolikon valmistusvuosi.

## Kahden euron erikoisrahat

## Aiheesta muualla
*European Central Bank - Information about the Portuguese euro coins
*€2 commemorative coins
*Banco de Portugal (www.bportugal.pt)
*The Euro Information Website- Portugal
Jaaskamonkoski

**Jaaskamonkoski** on Pudasjärven kaupungissa Ervastin kylässä Iijoen varressa sijaitseva koski. Se sijaitsee kantatien 78 lähellä noin 30 kilometriä Pudasjärven keskustaajamasta Kurenalta kaakkoon. 

Alue on tunnettu virkistyskalastusalueestaan. Koskeen on istutettu useiden vuosien ajan kesäisin kirjolohta. Kalastus onnistuu sekä rannalta että veneestä.

## Lähteet
Ranskalaiset eurokolikot

**Ranskalaiset eurokolikot** ovat Ranskalle lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. 

Kahdessa suurimmassa kolikossa on taiteilija Joaquim Jimenezin suunnittelema elämää symboloiva puu. Pienemmissä kolikoissa (10 snt, 20 snt ja 50 snt) esiintyy tunnettu *Kylväjä*-aihe, jota on käytetty ennenkin esimerkiksi frangeissa. Pienimpiä kolikkoja koristaa Fabienne Courtiaden *Marianne*. 

Kaikissa Ranskan eurokolikoissa on kääntöpuolella lisäksi EU:n kaksitoista tähteä sekä kolikon valmistusvuosi.

## Kahden euron erikoisrahat

## Aiheesta muualla
*European Central Bank - Information about the French euro coins
*€2 commemorative coins
*Banque de France (www.banque-france.fr)
*The Euro Information Website- France
Vladimir Karpets

**Vladimir Aleksandrovitš Karpets** (, s. 20. syyskuuta 1980 Pietari) on venäläinen maantiepyöräilijä.

Karpets aloitti ammattilaisuransa Lokosphinx-tallissa vuonna 1998. Hän osallistui vuoden 2000 olympialaisissa ratapyöräilyn henkilökohtaiseen ja joukkuetakaa-ajoon. Vuonna 2001 hän siirtyi Itera-joukkueeseen ja kahta vuotta myöhemmin ibanesto.com -talliin. Hän ajoi samassa tallissa, joka sittemmin tunnettiin Caisse d'Epargnen nimellä, vuoteen 2008 saakka.

Karpets saavutti ensimmäisinä ammattilaisvuosinaan useita sijoituksia kymmenen parhaan joukkoon pienemmissä etappikilpailuissa. Vuonna 2004 hän voitti Ranskan ympäriajon nuorten kilpailun tehtyään ratkaisevan eron Thomas Voeckleriin viimeistä edellisen päivän aika-ajossa. *Tour de Francen* kokonaiskilpailussa Karpets oli kolmastoista. Samana vuonna hän voitti Vuelta Ciclista a la Rioja -kilpailun sekä sijoittui toiseksi Katalonian ympäriajossa.

Vuonna 2005 Karpets sijoittui Italian ympäriajossa seitsemänneksi ja oli 18. etapin aika-ajossa toinen. Seuraavana vuonna hän oli Espanjan ympäriajossa kahdeksas.

Vuonna 2007 Karpets voitti UCI ProTour -sarjaan kuuluvat Katalonian ja Sveitsin ympäriajot. Näistä jälkimmäisen hän ratkaisi viimeisen päivän aika-ajossa, jonka kuudes sija nosti hänet kokonaiskilpailun kolmannelta sijalta voittoon. Ranskan ympäriajon jälkimmäisellä aika-ajoetapilla hän oli kolmas ja yhteistuloksissa neljästoista sekä Espanjan ympäriajon kokonaiskilpailussa seitsemäs.

Pekingin olympialaisissa 2008 Karpets oli aika-ajossa kahdeksastoista ja maantieajossa yhdeksästoista. Saman vuoden MM-kilpailuissa hän oli maantieajossa kahdeskymmenes.

Karpets siirtyi vuoden 2009 alussa Katjuša-talliin. Hän sijoittui samana vuonna toiseksi Tour de Romandien kokonaiskilpailussa, viidenneksi Sveitsin ympäriajossa ja 13:nneksi Ranskan ympäriajossa. Vuoden 2010 Tour de Romandiessa hän oli neljäs, Italian ympäriajossa neljästoista ja Espanjan ympäriajossa yhdestoista.

Karpets palasi viimeisiksi ammattilaiskausikseen 2012–2013 entiseen espanjalaistalliinsa, uudelta nimeltään Team Movistar.

## Lähteet
*Vladimir Karpets trsp-friis-tietokannassa 
*Vladimir Karpets Cycling Archives -tietokannassa 

### Viitteet
Project Blue Book

**Project Blue Book** (suom. *Projekti sininen kirja*) oli Yhdysvaltain ilmavoimien ufotutkimusten sarja 1952–1969. Projektin tarkoitus oli selvittää, ovatko ufot uhka Yhdysvaltain kansalliselle turvallisuudelle, ja myös kerätä tieteellistä tietoa ufoista. Blue Bookin tieteellisenä neuvonantajana toimi tähtitieteen professori J. Allen Hynek.

Liikemies ja siviililentäjä Kenneth Arnold ilmoitti kesäkuussa 1947 nähneensä yhdeksän suurella nopeudella liikkuvaa objektia Mount Rainierin yläpuolella. Kun raportit Arnoldin kokemuksista levisivät ja käynnistävät ufoaallon, Yhdysvaltain ilmavoimat aloittivat 1948 havintojen tutkimisen, operaatio Signin. Seuraavana vuonna tätä seurasi Project Grudge. Nämä tutkimukset johtivat Project Blue Bookin perustamiseen vuonna 1952.

Project Blue Bookista tuli Yhdysvaltain hallinnon pitkäikäisin ufotutkimus. Seuraavien 17 vuoden aikana se keräsi 12&nbsp;618 ufohavaintoa ja vastaavaa tapausta. Näistä yli 90 prosenttia luokiteltiin ”tunnistetuiksi”, eli havainnot selittyivät esimerkiksi tunnetuilla tähtitieteellisillä ilmiöillä tai ihmisen toiminnalla. Noin 700 tapausta jäi kuitenkin ”tunnistamattomiksi”. Ilmavoimat pyysivät vuonna 1966 toista komiteaa tutkimaan tarkemmin 59 ufohavaintoa. Edward Condonin johtama komitea julkaisi 1968 niin sanotun Condonin raportin. Se suositteli ilmavoimia lopettamaan ufotutkimukset, ja Project Blue Book lakkautettiinkin seuraavana vuonna.

## Katso myös
* Ufoaalto
* Ufojen luokittelu

## Lähteet

## Aiheesta muualla
* Project Blue Book -arkisto 
* Project Blue Book in FBI's FOIA reading room
Kuloharju

**Kuloharju** on kylä Posion kunnassa. Kylä sijaitsee seututien 863 varrella, noin 30 kilometrin päässä kunnan keskustaajamasta Aholasta etelään Taivalkoskelle päin.

Kuloharjun osa-alueella asui vuoden 2005 lopussa 140 asukasta. Väkimäärä on vähentynyt vuodesta 1987 44.4 % 

Kylässä sijaitsee muun muassa kyläkauppa entisen koulun tiloissa.

## Lähteet

## Aiheesta muualla
* Lappi.fi: Kuloharju
### Kirjallisuutta
**Kuloharjun kylähistoria*, Anetjärven maamiesseura, 1982.
Yleisurheilu kesäolympialaisissa 1904

**[[Kesäolympialaiset 1904|Vuoden 1904 kesäolympialaisissa]] [[Saint Louis]]issa** järjestettiin yleisurheilussa 25 kilpailutapahtumaa, kaikki miehille.

## Mitalistit

## Lähteet

## Aiheesta muualla

*Kansainvälisen Olympiakomitean tulostietokanta
Kuolio (Kuusamo)

**Kuolio** on kylä Kuusamon kaupungissa valtatie 20:n varrella noin 25 kilometrin päästä kaupungin keskustasta lounaaseen Taivalkoskelle päin. 

Kylä valittiin vuonna 1993 Kuusamon vuoden kyläksi. Valinnan perusteluissa mainitaan, että kylä on tyypillinen kuusamolainen kylä, joka on rakennettu vaaramaisemaan lähelle vesistöä. 

Kylän maisemaa hallitsevat Yli-Kuoliojärven pohjoispuolella oleva Katajavaara sekä mainitun järven lisäksi Kovajärven ja Vääräjärven maisemat. Kuoliojärven nimen alkuosa tulee saamen kielen sanasta guolli (yhdyssanoissa guolle, Guollejavri eli Kuoliojärvi). Guolli merkitsee kalaa. On todennäköistä, että nimen Kuoliojärvelle ovat antaneet alueella asuneet metsäsaamelaiset.

Kylän vanhin asuinpaikka onkin perimätiedon ja tulisijalöydösten perusteella ollut metsäsaamelaisten asuttama Lapinniemi Yli-Kuoliojärven etelärannalla sen länsipäässä. Autioniemessä on myös mahdollisesti sijainnut lappalaisten hautapaikka. Maanselän siidan eli lappalaisyhteisön talvikylä on sijainnut lähistöllä Maaselän Oijusluomalla.

Kylä on Kuusamon eteläosan ylittävän Maaselän eteläreunalla. Alueella sijaitsevat vesistöt purkautuvat monia eri reittejä pitkin Iijoen vesistöön, osaksi Kostojärven kautta. Sijainnista Maaselällä kertoo se, että kylän järvien pinta on noin 14 metriä Kuusamojärven pintaa ylempänä. 

Sota-aikana Kuolion kylä oli sotatoimialueen rajana syksystä 1939 alkaen. Kuolion kylässä oli sodan aikana aktiivista Neuvostoliiton desanttien toimintaa. Evakuointivaiheessa kylä oli tärkeä muonitus- ja huoltoetappi. Se oli myös kaikkien Kuusamon kylien väestön kokoamispaikka, josta evakuoitavat kuljetettiin tuleviin sijoittumiskuntiinsa.

Kylällä toiminut ala-aste on lakkautettu.

## Lähteet
Rissa

**Rissa** on entinen kunta Etelä-Trøndelagin läänissä, Norjassa. Tammikuussa 2013 tehdyn väestönlaskennan mukaan Rissan kunnassa oli 6 652 asukasta.

Rissan kunta yhdistettiin vuonna 2018 Leksvikin kanssa uudeksi Indre Fosenin kunnaksi.

## Vaakuna
Kunnan vaakuna on iältään varsin nuori (1987), mutta sen juuret ovat paljon vanhemmat. Vaakuna  esittää vuonna 1189 syntyneen norjalaisen jaarlin ja herttuan, Skule Bårdssonin kruunua, niin kuin se on kuvailtuna vanhaan hautakiveen Pohjoismaiden toiseksi suurimmassa tuomiokirkossa (Uppsalan jälkeen) Nidarosdomenissa, Trondheimissä. 

## Lähteet

## Aiheesta muualla
Wrangell-St. Eliasin kansallispuisto

**Wrangell-St. Eliasin kansallispuisto** sijaitsee Alaskan eteläosassa Yhdysvalloissa. Se on perustettu 1980. Se on osa UNESCOn maailmanperintökohdetta. Pinta-alaltaan se on Yhdysvaltojen suurin kansallispuisto, yli 53&nbsp;000 neliökilometriä eli kuusi kertaa Yellowstonen kansallispuiston kokoinen. Puistossa on useita vuorenhuippuja, niiden joukossa Yhdysvaltojen toiseksi korkein Mount St. Elias.  Siellä on myös jäätiköitä ja tulivuoria. 

Puisto on monien lohikalojen ja nisäkkäiden lisääntymisaluetta. Muuttolinnut pesivät alueella. 

Kansallispuistossa vieraili 79&nbsp;047 ihmistä vuonna 2016.

## Kirjallisuutta
* 

## Lähteet

*Kansallispuiston kotisivu

## Aiheesta muualla
Copa América 2007

**Copa América 2007** oli järjestyksessään 42. Copa América, Etelä-Amerikan jalkapalloliiton CONMEBOL:n maajoukkueiden mestaruusturnaus. Turnaus pidettiin Venezuelassa 26. kesäkuuta – 15. heinäkuuta 2007.

Mestaruuden voitti Brasilia, joka löi loppuottelussa Argentiinan 3–0. Pronssiottelussa Meksiko löi Uruguayn 3–1.

## Osallistuneet joukkueet
Turnaukseen osallistui 10 CONMEBOL:n jäsenmaata sekä CONCACAF:n jäsenmaat Meksiko ja Yhdysvallat, jotka kutsuttiin mukaan turnaukseen.

* 
* 
* 
* 
* 
* 

* 
* 
* 
* 
* 
* 

## Stadionit
Turnauksen otteluita pelattiin yhdeksällä eri pelipaikkakunnalla. Loppuottelun peliareenana oli Estadio José Pachencho Romero Maracaiboissa.

## Alkulohkot

### Lohko A

----

----

----

----

----

### Lohko B

----

----

----

----

----

### Lohko C

----

----

----

----

----

## Pudotuspelit

### Puolivälierät

----

----

----

### Välierät

----

### Pronssiottelu

### Loppuottelu

## Maalintekijät
Turnauksen maalikuningas oli Brasilian Robinho kuudella osumallaan. Hänet valittiin myös turnauksen arvokkaimmaksi pelaajaksi.

## Lähteet

## Aiheesta muualla
Aude

**Aude** () on Ranskan departementti numero 11, joka on nimetty Audejoen mukaan. Departementti sijaitsee Lounais-Ranskassa, Languedoc-Roussillonin  hallintoalueella, Välimeren rannikolla. Departementti on pinta-alaltaan 6&nbsp;139 neliökilometriä ja vuonna 2005 siellä eli 337&nbsp;000 asukasta.
Auden pääkaupunki on Carcassonne. Aude on jaettu edelleen kolmeen arrondissementtiin, 35 kantoniin ja 438 kuntaan.

Aude oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Aude muodostettiin osasta Languedocin provinssia.

## Katso myös
* Luettelo Auden kunnista

## Lähteet

## Aiheesta muualla
* Auden departementin kotisivut
Pane mua

**Pane mua** (alkuperäiseltä nimeltä *Baise-moi*) on ranskalainen vuonna 2000 ensi-iltansa saanut draamaelokuva. Elokuva perustuu Virginie Despentesin samannimiseen romaaniin. Virginie Despentes myös ohjasi elokuvan Coralie Trinh Thin kanssa. 

Elokuvan pääosissa olivat Karen Lancaume ja Raffaëla Anderson. Elokuva aiheutti laajalti kohua väkivaltaisuutensa ja pornografiaa sisältävien kohtausten takia. Kohua lisäsi se, että elokuva oli pääasiassa pornonäyttelijöiden tähdittämä. 

Elokuva kiellettiin tai sensuroitiin monissa maissa. Suomessa näytettiin leikkaamaton versio.

## Juoni

Elokuva kertoo Nadinesta (Karen Lancaume) ja Manusta (Raffaëla Anderson), jotka asuvat samassa pienessä eteläranskalaisessa kaupungissa. Nadine on osa-aikainen prostituoitu ja Manu osa-aikainen pornotähti.

Eräänä päivänä Manu joutuu ainoan ystävänsä kanssa kolmen miehen sarjaraiskaamaksi. Jonkin ajan kuluttua Manu paljastaa raiskauksen veljelleen, joka sekoaa täysin ja Manu tappaa hänet. Samaan aikaan Nadine riitaantuu huonetoverinsa kanssa ja tappaa hänet. Naiset tapaavat sattumalta kaupungilla ja lähtevät yhdessä automatkalle. Automatkan aikana naiset tappavat lisää ihmisiä ja harrastavat seksiä tuntemattomien kanssa. Lopulta Manu tapetaan ja Nadine murtuu ja päättää tappaa itsensä, mutta joutuu poliisien pidättämäksi ennen kuin ehtii tehdä sen.

## Lähteet

## Aiheesta muualla
* 
* Elokuvan virallinen sivusto
Sick Puppies

**Sick Puppies** on Australian Sydneystä kotoisin oleva rock-yhtye. Yhtyeen perustivat laulaja-kitaristi Shimon Moore ja basisti Emma Anzai vuonna 1997 Mosmanin lukion musiikkiluokassa, jossa he huomasivat molemmat pitävänsä Silverchair-nimisestä poprock-yhtyeestä. Aluksi Shimon rummuissa ja Emma kitarassa he soittivat Green Daytä, Rage Against the Machinea ja Silverchairia. Lähes saman tien rumpuja tuli soittamaan Chris Mileski. Nykyisin rumpuja soittaa Mark Goodwin. He ovat olleet mm. Evanescencen lämmittelybändinä.

## Jäsenet
;Nykyiset
* Emma Anzai - basso, taustalaulu  (1997–) 
* Mark Goodwin - rummut, perkussiot, taustalaulu  (2003–) 

;Entiset
* Chris Mileski - rummut  (1997–2003) 
* Shimon Moore laulu, kitara  (1997–2014) 

### Aikajana

## Diskografia
### Studioalbumit
* *[[Welcome to the Real World]]* (2001)
* *[[Dressed Up as Life]]* (2007)
* *[[Tri-Polar]]* (2009)
* *[[Connect]]* (2013)
* *[[Fury (albumi)|Fury]]* (2016)

### Livealbumit
* *Live at House of Blues Cleveland* (2011)

### EP:t
**[[Dog's Breakfast]]* (1999)
**[[Fly (Sick Puppies EP)|Fly]]* (2003)
**[[Headphone Injuries]]* (2006)
**[[Sick Puppies EP]]* (2006)
**[[Live & Unplugged]]* (2010)
**[[Polar Opposite]]* (2011)

## Aiheesta muualla
*Yhtyeen kotisivut
Soluseurakunta

**Soluseurakunta** on kristillinen seurakuntamalli, joka perustuu noin kymmenen hengen *[[solu]]iksi* kutsuttuihin ryhmiin, jotka kasvaessaan jakautuvat useammiksi soluiksi. Soluseurakunnan esikuvana on Uuden testamentin ensimmäisen korinttilaiskirjeen vertaus seurakunnasta Kristuksen ruumiina.

Soluseurakunnan keskeisin kokoontuminen on perinteisen sunnuntain jumalanpalveluksen sijaan solun kokoontuminen. Jokaisen seurakunnan solun ajatellaan olevan ikään kuin kotiseurakunta, joka pyrkii kasvamaan, kunnes sen on mielekästä jakautua kahdeksi pienemmäksi soluksi.

## Lähteet